1994R0919 — SL — 14.02.2005 — 004.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA KOMISIJE (ES) št. 919/94

z dne 26. aprila 1994

o izvedbenih določbah za uporabo Uredbe Sveta (EGS) št. 404/93 v zvezi z organizacijami proizvajalcev banan







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (EGS) št. 404/93 z dne 13. februarja 1993 o skupni ureditvi trga za banane ( 1 ), kakor je bila spremenjena z Uredbo Komisije (ES) št. 3518/93 ( 2 ), in zlasti člena 9, ker Uredba (EGS) št. 404/93 določa pravila za ustanovitev organizacij proizvajalcev banan; ker morajo takšne organizacije izpolnjevati določene pogoje, da bi bile priznane; ker naj bi ti pogoji predstavljali zadostno zagotovilo, da bo organizacija glede na svojo velikost, trajanje poslovanja, poslovnik in način poslovanja prispevala k izboljševanju pogojev, pod katerimi se banane pridelujejo in prodajajo; ker je te pogoje, s katerimi naj bi se zagotovilo, da bi organizacije proizvajalcev imele vsaj minimalno stabilnost in gospodarsko učinkovitost, zlasti glede števila članov in obsega pridelave, treba določiti z upoštevanjem strukturne raznolikosti pridelovalnih regij v Skupnosti; ker je prav tako zaradi stabilnosti in učinkovitosti treba določiti: prvič, sredstva in naprave, ki jih morajo organizacije proizvajalcev dati na razpolago svojim članom, in drugič, vrsto pravil, ki jih morajo takšne organizacije sprejeti in uvesti za svoje člane, da bi dosegli cilje skupin, ki se priznavajo v skladu s predpisi Skupnosti; ker izvajanje posebnih ukrepov, ki jih je sprejel Svet, skupaj z ukrepi iz te uredbe, pomeni izrecno obveznost organizacij proizvajalcev, da občasno pošiljajo podrobne podatke organom, ki jih imenujejo države članice, da bi le-te lahko nadzorovale izvajanje obveznosti organizacij proizvajalcev v zvezi s priznanjem; ker je zato treba določiti spremljanje, ki ga izvajajo države članice, in katere informacije so potrebne za izvajanje zgoraj navedenih določb; ker je treba določiti predpise, ki bi se morali uporabljati za skupine proizvajalcev, priznane v skladu z Uredbo (EGS) št. 1360/78 z dne 18. junija 1978 o skupinah proizvajalcev in njihovih združenjih ( 3 ), kakor je bila nazadnje spremenjena z Uredbo (ES) št. 3669/93 ( 4 ), in ki so v okviru sistema iz te uredbe prejeli pomoč za začetek poslovanja in pokrivanje tekočih operativnih stroškov; ker so ukrepi iz te uredbe v skladu z mnenjem Upravnega odbora za banane, SPREJELA NASLEDNJO UREDBO:







Člen 1

Države članice v skladu s členom 5 Uredbe (EGS) št. 404/93 posebej priznajo organizacije proizvajalcev in njihovih združenj, v nadaljnjem besedilu „organizacije proizvajalcev“, katerih gospodarska dejavnost se nanaša na pridelavo in prodajo svežih banan in ki izpolnjujejo pogoje iz člena 5 navedene uredbe ter določbe iz te uredbe.

Organizacije proizvajalcev, priznane po Uredbi (EGS) št. 1360/78, se posebej prizna v skladu s prvim odstavkom, če pristojni organ ugotovi, da je ustanovni akt in poslovnik organizacije v skladu z določbami prvega odstavka.

Člen 2

1. Organizacija proizvajalcev vloži zahtevek za posebno priznanje ustreznemu pristojnemu organu, ki ga imenuje država članica, ki mu priloži ustanovni akt in podatke iz dela A Priloge II.

2. Pristojni organ preveri točnost predloženih podatkov tako, da pregleda listine in opravi preglede na kraju samem. V primeru dvoma opravi še druge vrste nadzora, da preveri, če so pogoji iz člena 1 izpolnjeni.

3. Posebno priznanje se izda v 90 dneh od prejema zahtevka, pri čemer se lahko rok podaljša, če je potrebno dodatno poizvedovanje.

Člen 3

1. V Prilogi I se določi minimalna količina trženih banan in minimalno število članov, ki jih mora imeti organizacija proizvajalcev v skladu s členom 5(1)(b) Uredbe (EGS) št. 404/93.

2. Za namene odstavka 1 se upošteva povprečni pridelek banan, ki so ga v treh tržnih letih pred priznanjem prodali vsi proizvajalci, ki pripadajo organizaciji, ki je vložila zahtevek za priznanje.

Če pa se na pridelovalnem območju v obdobju iz prvega pododstavka ugotovi padec pridelave zaradi izjemnih vremenskih razmer, se lahko upošteva pridelek v enem ali več tržnih letih pred temi izjemnimi vremenskimi razmerami.

Člen 4

Med sredstva, ki jih organizacija proizvajalcev da na razpolago proizvajalcem ali jih ima zaradi doseganja ciljev iz člena 5 Uredbe (EGS) št. 404/93, spadajo vsaj objekti in naprave za:

— sortiranje in razvrščanje po velikosti ter za pripravo za trg, s primerno zmogljivostjo glede na količino banan, ki jih dobavljajo člani,

— vodenje tehničnih in trgovske dejavnosti,

— centralizirano knjigovodstvo.

Člen 5

V zvezi s sprejemanjem novih članov poslovnik organizacije proizvajalcev vključuje naslednje pogoje:

(a) članstvo začne veljati samo od začetka tržnega leta;

(b) novi člani se sprejemajo na podlagi dejanskih ali načrtovanih možnosti prodaje, ki jih ima organizacija;

▼M1

(c) vsak član se mora obvezati, da bo pripadal organizaciji proizvajalcev najmanj eno leto in mora dati pisno izjavo o nameravanem izstopu najpozneje do 31. maja, da bi bil izstop veljaven od 1. januarja naslednjega leta. Države članice lahko določijo daljše najkrajše obdobje članstva; v tem primeru obvestijo Komisijo. Pravila združenja organizacij proizvajalcev lahko določijo daljši odpovedni rok, pred začetkom veljavnosti izstopa. Ne glede na prvi pododstavek se v primeru organizacij proizvajalcev iz Španije, obvestilo o kakršnem koli namenu odstopa, ki ga je treba predložiti v letu 2002, predloži najkasneje do 15. oktobra;

▼B

(d) vsak član se mora obvezati, da bo izpolnjeval vse obveznosti, ki jih določi organizacija proizvajalcev.

Člen 6

1. Pravila, ki jih organizacija proizvajalcev banan določi v skladu s členom 5(1)(d) Uredbe (EGS) št. 404/93, morajo določati vsaj naslednje:

(a) za namene ugotavljanja pridelave, da proizvajalci prijavijo zasajene površine, predvideno količino pridelka in dejansko pridelane količine;

(b) v zvezi s pridelavo, na podlagi strategije trženja in prodaje, opredelitev sort banan, ki naj bi se gojile, zamenjale ali izkrčile, načine pridelave in čas pobiranja pridelka;

(c) v zvezi s trženjem, minimalne kriterije za kakovost, velikost, pakiranje, predstavitev in označevanje.

2. Organizacije proizvajalcev svojim članom svetujejo in pomagajo, da zagotovijo ustrezno izvajanje pravil, ki jih sprejmejo. Na primeren način tudi kaznujejo neupoštevanje pravil.

Člen 7

1. Najkasneje do 1. marca vsako leto in prvič do 1. marca 1995 organizacije proizvajalcev sporočijo podatke iz Priloge II pristojnim nacionalnim organom.

Države članice lahko sprejmejo dodatne določbe v zvezi s točkami iz dela B Priloge II, če menijo, da je to potrebno.

2. Pristojni organi najkasneje do 1. maja vsako leto in prvič do 1. maja 1995 pošljejo Komisiji seznam priznanih organizacij proizvajalcev banan na njihovem ozemlju in za vsako organizacijo proizvajalcev podatke iz dela A Priloge II.

3. Komisija lahko v sodelovanju z zadevnimi državami članicami poskrbi za elektronski prenos vseh ali dela podatkov iz Priloge II.

Člen 8

Pristojni organi preverijo ustreznost oblike in poslovanja organizacij proizvajalcev ter točnost podatkov iz člena 5 Uredbe (EGS) št. 404/93 in člena 7 te uredbe. V vsaki organizaciji proizvajalcev se najmanj enkrat vsake tri leta izvede pregled na kraju samem.

Člen 9

Pristojni organ prekliče priznanje, če ugotovi, da bodisi:

— niso bile izpolnjene obveznosti iz predpisov Skupnosti,

— ali pa so bili podatki iz člena 5 Uredbe (EGS) št. 404/93 in člena 7 te uredbe namerno zamolčani oziroma so bili dani lažni podatki z namenom goljufije.

▼M2

Člen 10

Pomoč za spodbujanje ustanavljanja in pomoč pri upravnem poslovanju organizacij iz člena 6(1) Uredbe (EGS) št. 404/93 se ne odobri organizacijam proizvajalcev, ki so prejele pomoč iz člena 10 Uredbe (EGS) št. 1360/78 ali člena 10 Uredbe Sveta (ES) št. 952/97 ( 5 ) in jih sestavljajo člani, ki so predhodno bili člani organizacij, ki so že bile deležne te podpore.

▼B

Člen 11

Uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča za vse države članice in se neposredno uporablja v vseh državah članicah.

▼M3









PRILOGA I







Področje pridelave v Skupnosti Najmanjše število članov Najmanjši obseg tržne proizvodnje banan (v tonah neto mase) Grčija (Kreta in Lakonija) 4 40 Španija (Kanarski otoki) 100 30 000 Francija: — — — Guadeloupe 100 30 000 — Martinik 100 30 000 Ciper 125 5 000 Portugalska (Madeira, Azori in Algarve) 5 10

▼B









PRILOGA II

PODATKI O ORGANIZACIJAH PROIZVAJALCEV BANAN IZ ČLENA 5